Les preunmié pliaiches settlées où'est qu'Bèrlîn est achteu fûtent mentionnées dans des dotchuments d'la fîn du 12e siècl'ye et du 13e siècl'ye. Spandau fut mentionné en 1197 et Köpenick en 1209 (ches deux pliaiches fûtent încorpouothées dans la ville en 1920). Lé mitan d'la ville fut grée par l'unnion dé deux villes en 1307: Cölln (preunmié mention 1237) et Bèrlîn (preunmié mention 1244). La ville unnie sus les bords d'la riviéthe Spree d'vînt un membre d'la Hanse jusqu'en 1451 quand la ville d'vînt la d'meuthe des Êlecteurs dé Brandenbourg.